Държавен вестник, бр. 20, 2026 г., стр. 27

БРОЙ  20	
Д Ъ Р Ж А В Е Н  В Е С Т Н И К 	
СТР.  27   
цифров носител с резолюция, не по-ниска от 300 dpi; портретни фотографии на основния 
творчески състав и работни моменти в размер 18 × 24 см или на цифров носител с резолюция, не 
по-ниска от 300 dpi; плакати, издадени за показа на филма на територията на страната; по две 
копия на рекламните материали за филма: брошури, публикации и др.; 
2.20.5. за разпространението на филма продуцентът е длъжен да произведе следните 
рекламни материали: рекламна ролка (35 мм филмов позитив или цифров носител) – до 300 м; 
рекламен видеоклип – до 30 секунди;  
2.21. задължението продуцентът да предостави едно копие от филма на Българската 
национална филмотека в срока по чл. 6, ал. 1, т. 13 на Закона за задължително депозиране на 
екземпляри от печатни и други произведения в двумесечен срок от приемане на окончателната 
версия; неизпълнението на това задължение се счита за неизпълнение на договора с Агенцията; 
2.22. място на пребиваване и контакти на продуцента по време на производствения и 
ликвидационния период и по време на разпространението на филма; при промяна на тези данни 
продуцентът се задължава да уведоми ИА НФЦ в седемдневен срок след настъпването им; 
2.23. произтичащите от получаване на помощта задължения за получателя на помощта 
съгласно ЗФИ и правилника за неговото прилагане; 
2.24. кандидат, който разходва помощ не по предназначение или се установи по 
предвидения от законодателството ред, че е подал невярна или неистинска информация, въз 
основа на която е получил помощта, я възстановява на Агенцията в пълен размер заедно със 
законната лихва от момента на получаването на съответната сума до окончателното й изплащане 
съобразно изискванията на Закона за държавните помощи и Регламент (ЕС) № 651/2014; в този 
случай ИА НФЦ изпраща покана до кандидата за доброволно изпълнение на задължението в  
14-дневен срок от получаването на поканата; в поканата за доброволно изпълнение Агенцията
уведомява кандидата за размера на дължимите суми, срока за възстановяването им, банковата
сметка, по която да бъдат възстановени, реда, по който Агенцията да бъде уведомена за
доброволното възстановяване, както и за действията по принудителното изпълнение, които ще
бъдат предприети след изтичането на срока за доброволно изпълнение;
2.25. в случай че кандидатът не изпълни доброволно задължението си, в срок до  
10 работни дни след изтичането на срока за доброволно изпълнение на задължението Агенцията 
уведомява Националната агенция за приходите за събиране на вземането. 
3. За договор за реализация на проект за разпространение на филм:
3.1. клауза, че държавното финансиране се осъществява по смисъла на Закона за
държавните помощи и условията на Регламент (ЕС) № 651/2014 на Комисията от 17 юни 
2014 г. за обявяване на някои категории помощи за съвместими с вътрешния пазар в приложение 
на членове 107 и 108 от Договора (ОВ, L 187/1 от 26 юни 2014 г.), че Изпълнителна агенция 
„Национален филмов център“ е администратор на държавната помощ и че държавното 
подпомагане се осъществява по схема № …………………..; 
3.2. за срок за разпространение на филма и предвиден брой зрители; 
3.3. за бюджет на проекта; 
3.4. за броя и размера на траншовете и изискваните отчетни документи за разходването 
на помощта, както и условия за сконтиране, когато са приложими; 
3.5. размерът на предоставената държавна помощ в брутно изражение, т.е. преди 
облагането с данъци или други такси, видът и размерът на допустимите разходи съгласно чл. 60 
от Правилника за прилагане на Закона за филмовата индустрия и редът за отчитане на 
действително извършените разходи: 
3.5.1. представяне на финансов отчет за извършените разходи, заверен от експерт-
счетоводител;